Tradukisto

Tradukisto estas homo, kiu tradukas el iu lingvo al alia, ebligante homojn laŭeble kapti la esencon de fremdlingva teksto aŭ diro, ĉu laŭlitere aŭ ne.

Ekzistas diversaj tipoj de tradukistoj:

Tradukisto de teĥnikaj tekstoj, ekzemple faka manlibro.
Beletra tradukisto, kiu tradukas beletron. 
Buŝa tradukisto nomiĝas interpretisto kies tasko estas buŝe kaj rekte traduki paroladon dum ekzemple internaciaj konferencoj, ktp.
István Ertl en Libera Folio sin demandis ĉu eble ene de kelkaj jardekoj aŭ eĉ jaroj, la profesio de tradukisto fariĝos daŭre bezonata, pro tio ke aŭtomataj maŝintradukoj ĉiam perfektiĝas en tioma grado ke eraroj kaj strangaĵoj daŭre iĝas malpli oftaj por ke la rezulto estu kontentiga, almenaŭ por nebeletraj tekstoj. Eble profesiaj tradukistoj ja daŭre estos bezonataj, sed malpli grandnombre ol iam, por taskoj apartaj kaj bezonantaj specifajn kapablojn, ekzemple por literatura tradukado(eo) DeepL fine lernis Esperanton – ĉu plu gravas?, Libera Folio, la25-an de novembro 2025.

 Esperanto-tradukoj 
Vidu ankaŭ: Esperanto-tradukoj sub Traduko 

L.L Zamenhof, iniciatinto de Esperanto, estis dekomence grandkvanta plenumanto de tradukado. Tradukoj donis al la pioniraj esperantistoj manieroj kompreni la novan lingvon kaj kompari ĝin kun io konata. La defioj de tradukado plie montris al li, la malfortajn kaj kuracendajn punktojn en la evoluanta lingvo. Do, la unuaj tradukoj ne havis ĉefe literaturan celon, sed varban, diskonigan kaj edukan. 

Kabe kaj ĉiam pli da pioniroj suplementis la korpuson de bonaj tradukoj. En la epoko de la Budapeŝta skolo, Baghy, Kalocsay kaj aliaj transigis la emfazojn al literaturaj celoj. Tion spronis la postaj skotaj kaj iberiaj skoloj. Kroatio avangardis en la uzo de tradukoj por interŝanĝi kulturajn valorojn inter malpli disvastigitaj kulturoj – naturaj aliancoj por Esperanto. 

 Esperanto-tradukistoj 
Por videbligi la utilon de Esperanto necesas ĝia uzo kaj tial utilas daŭre flegi kulturon de trejnado en tradukado.

Tradukisto kiu tradukas en Esperanton tute ne konas sian publikon, ĉar tiu publiko estas tutmonda. Aliflanke, ĉar la granda plimulto de la E-tradukistoj akiris la lingvon postnaske, ili povos esti unike kapablaj koni la cel-lingvon kaj ĝian kulturon. Kontraste, alilingvaj tradukistoj kutimas traduki el sia denaska lingvo en malpli konatan lingvon. Gravegas koni intime la cellingvon kaj la gamon da kulturaj konoj posedataj de la ricevanto de la traduko – la tradukisto laboras klarigi idiomaĵojn kaj konceptojn, kiujn ili tre eble ne komprenos. Ĉe traduko en Esperanton, tiom flekseblas la lingvo, ke eblas ofte esprimi fajnajn nuancojn el la fonta nacia lingvoStefan MacGill, EKO 51 AMO 78 en la fokuso, novembro 2021.. Ne ĉiuj tradukistoj estas beletraj tradukistoj aŭ tradukas al Esperanto, sed ankaŭ tradukas el Esperanto.

 Jen (ne limigita) listo de famaj Esperanto-tradukistoj 
Konstantin Gusev, Nora Caragea, Sten Johanssen, Sonja Lang, Song Yunsheng(eo) Wu Guojiang, Freŝa verdo aldonita al Esperantujo, Revuo Esperanto (UEA), p. 56, 1344(3), marto 2020, Gerrit Berveling, kaj en la pasinteco ekzemple Xie Yuming - Icek Jurysta - Kabe - Antoni Grabowski - Xú Shēngyuè (= Saint Jules Zee) - Shi Chengtai - Venelin Mitev - Rudolf Hromada - William Auld - Fernando de Diego - Viktor Pajuk - Sonja Lang - Wilhelm Theodor Oeste - Theodor Kilian - Jiří Kořínek - Kálmán Kalocsay - Miloš Lukáš - Tomáš Pumpr - Petras Čeliauskas - Georgo Saville - Josef Vondroušek - Claude Piron (por la Unuiĝintaj Nacioj) - Vilmos Benczik - István Nemere - István Ertl - Lucija Borčić - Antonio Valén - Paulo Sérgio Viana - Valentin Melnikov - Hans Becklin - Sten Johansson - Przemysław Wierzbowski - Marco Lucchesi - Probal Dasgupto - Julian Modest - Sebastian Schulman(en) Sebastian Schulman, Words without Borders  - Lidia Ligęza - Vlaďka Chvátalová - Jeong Ryeol Jang(eo) Esperanta literaturo disvastiĝas en la korea, Libera Folio, la 31-an de majo 2021. - Cai Yuanpei - Zlatoje Martinov - Ĥristo Gorov - Miyamoto Masao.

 Referencoj 

 Vidu ankaŭ 
 Tradukoscienco
 Literatura tradukisto
 Internacia tago pri tradukado
 Tradukistoj sen landlimoj
Traduka projekto por Vikipedio
 Projekto Lingua
 IATIS
 Esperantaj vortaroj en la reto
 Internacia federacio de tradukistoj (FIT)
 Distribuita Lingvo-Tradukado
 Ergane
 Eurodicautom
 Interpretado (tradukado)
 Komputila lingvistiko
 Red T
 Biblia traduko
 Komputila tradukado
 Subtekstoj
 Hieronymo de Stridon, patrono de tradukistoj
 Moraviaj Esperanto-Pioniroj
 Eldonejo Dolmen
 La tradukisto

 Eksteraj ligiloj 
 Devoj kaj rajtoj de la tradukisto laŭ la ĉarto de la internacia federacio de la tradukistoj (FIT)
 Oficlala retejo de FIT/IFT
 Listo de tradukistoj (angla-Esperanto) en Proz


Kategorio:Profesioj
Kategorio:Tradukistoj al Esperanto
Kategorio:Tradukistoj el Esperanto